**רוני אלוני-סדובניק** (נולדה ב-14 בפברואר 1967) היא עורכת דין ישראלית פמיניסטית העוסקת ב"משפט מגדרי" ובייצוג משפטי בעיקר בתיקי עבירות מין. פעילה חברתית במאבק נגד הטרדות מיניות ובסיוע משפטי לנפגעות תקיפה מינית.

ביוגרפיה
--------

אלוני-סדובניק נולדה בשכונת קריית היובל בירושלים. בשנת 1992 למדה לתואר ראשון במדע המדינה ומדיניות ציבורית ולתואר שני בהיסטוריה של האמנות באוניברסיטה העברית בירושלים. למדה גם בבית הספר לחינוך באותה האוניברסיטה. בשנים 1998–2003 הייתה חברת מועצת העיר ירושלים ושימשה כממלאת מקום ראש עיריית ירושלים לקידום מעמד הילד, ובשנים 2004–2009 הייתה ראש המטה למאבק בסחר בנשים ובזנות. בשנת 2008 למדה משפטים במרכז הבינתחומי הרצליה ובמרכז האקדמי למשפט ולעסקים. בהמשך כיהנה כיועצת ראש לשכת עורכי הדין לנושא נשים במקצוע עריכת הדין, ויושבת ראש הוועדה למעמד האישה בלשכת העצמאיים ובעלי העסקים בישראל.

ב-2015 הוצבה ברשימת האנשים המשפיעים בתקשורת של העיתון גלובס, וב-2014 הוזכרה ראשונה בכתבה שכותרתה "המשפיעים בפלילים: עורכי דין המסייעים לנפגעי עבירה" בערוץ 10.

מתגוררת בתל אביב, נשואה ולה שני ילדים.

קריירה משפטית
-------------

 פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא תיאור לא ממצה ולא נייטרלי של הקריירה המשפטית.
אלוני-סדובניק עלתה לתודעה הציבורית לאחר שתיקי עבירות מין שייצגה הכו גלים בעיתונות ובדעת הקהל. בין התיקים שייצגה היו מאי פטאל בתביעתה כנגד מפקדה, פרשיית "אונס גן העיר", ותיקים נוספים.

במספר תיקים ניסתה אלוני-סדובניק להביא להכרה במניע לאומני בתקיפות מיניות. במסגרת המשפט על "אונס גן העיר" פירסמה שבמסגרת דיון בית המשפט השופט נסים ישעיהו שכיהן אז כיו"ר וועדת העררים של משרד הביטחון התבטא ואמר כי "יש בנות שנהנות מאונס", כדוגמא למקרה שבו לא מתקיים הקשר בין מעשה העבירה להוכחת הנזק. בהסכמה עם שרת המשפטים ציפי לבני ונשיא בית המשפט העליון אשר גרוניס, ישעיהו פרש מתפקידו.

פרשיה ציבורית נוספת שהייתה סדובסקי מעורבת בה היא כאשר פירסמה שעורך הדין מנחם בלום שייצג את ההגנה ביקש ממתלוננת במהלך החקירה הנגדית לכרוע על ארבע ולהדגים כיצד נאנסה, וזאת בהסכמת שלושת השופטים המחוזיים שישבו לדון בתיק. בעקבות הפרסום הוקמה ועדה בראשות נציב הביקורת על השופטים אליעזר גולדברג שתבדוק את הטענות. בדיקת הנציב קבעה כי הדיון בבית המשפט לא חרג מהמקובל, והמתלוננת הדגימה את האונס מרצונה לאור בקשת השופטים להבין את אירוע התקיפה, ובאופן שלא היה בו כדי לפגוע בכבודה, ולפיכך פרסומה של סדובסקי הינו בגדר עלילת שווא. בתחקיר המקור של רביב דרוקר פורסמו ההקלטות המקוריות מבית המשפט, בהן עורך הדין בלום פקפק באפשרות שהתנוחה של האנס לבצע חדירה, והשופט סגל אומר: "תדגימי לנו, תדגימי לנו את מה שאת מדברת".

משפט נוסף בו אלוני-סדובניק הייתה מעורבת עסק בתביעה של ארבע נשים כנגד עורך הדין אורי דניאל בטענה שאנס אותן. בפסק דין של בית המשפט העליון נקבע כי מדובר היה בעלילת שווא שיזמו המתלוננות, אך בפסק דינו של השופט יצחק עמית נאמר שהוא סובר שאין יחס חוסר תום לאלוני-סדובניק. לצד זאת, בית המשפט מתח ביקורת על סדובניק, שלצד ההליך בבית המשפט, הגישה תלונה בוועדת האתיקה של עורכי הדין, וזאת "לא נוסחה בתום לב".

קישורים חיצוניים
----------------

* רוני אלוני-סדובניק - משרד עורכות דין
* אלוני סדובניק בתוכנית חוצה ישראל, עם קובי מידן
* אורטל בן דיין, בשמה של הצדק(הקישור אינו פעיל), "את", 1.10.2015
* רוני אלוני-סדובניק לוחמת זכויות אדם, "גיקונומי", 25.4.2017
* גור מגידו, ‏רוני אלוני-סדובניק עורכת הדין של קורבנות תקיפה מינית לוחמת או גלדיאטורית, באתר גלובס, 26 בינואר 2016
* אתר למנויים בלבד ינאי יחיאל, רוני אלוני סדובניק, באתר הארץ, 13 במרץ 2024

הערות שוליים
------------

1. ↑  לי-אור אברבך, ‏"פירמה": הכי משפיעים בתקשורת - מנכ"לי חברות החדשות, באתר גלובס, 13 בינואר 2015
2. ↑  דורון הרמן, מאור צור, המשפיעים בפלילים: עורכי הדין המסייעים לנפגעי עבירה, באתר nana10‏, 4 בפברואר 2014
3. ↑  גילי כהן, המג"ד שהטריד את מאי פאטל הורשע בהסדר טיעון בהתנהגות שאינה הולמת, באתר הארץ, 7 במאי 2015
4. ↑  אתר למנויים בלבד נעם ברקן, "בליל האונס ראיתי את הרוע בהתגלמותו. הייתה שם שליטה. שנאה. השפלה", באתר "ידיעות אחרונות", 28 בספטמבר 2017
5. ↑  אתר למנויים בלבד רויטל חובל, שופט במהלך דיון: "יש בנות שנהנות מאונס", באתר הארץ, 5 ביוני 2013
6. ↑  השופט שהעיר ש"יש נאנסות שנהנות" - פרש, באתר www.israelhayom.co.il
7. ↑  ענת רואה, נציב השופטים: המתלוננת לא אולצה לכרוע ולהדגים כיצד נאנסה, באתר כלכליסט, 19 באוגוסט 2013
8. ↑  רביב דרוקר, איתי רום, המקור, המקור: עדות האונס, באתר חדשות 13, 10 בספטמבר 2015
9. ↑  משה גורלי, היחצן, עורכת הדין ועלילת האונס, באתר כלכליסט, 15 במרץ 2016